ভারত-নেপাল সীমান্ত হলো ভারত ও নেপালের মধ্যবর্তী একটি মুক্ত আন্তর্জাতিক সীমান্ত। ১৭৫৮ কিলোমিটার দীর্ঘ এই সীমান্তটি হিমালয় পর্বতশ্রেণী ও সিন্ধু-গাঙ্গেয় সমভূমির ওপর বিস্তৃত। ১২২৩ বঙ্গাব্দে (১৮১৬ খ্রিষ্টাব্দ) ব্রিটিশ ভারত ও নেপালের মধ্যে সংঘটিত সুগৌলীর চুক্তির মাধ্যমে বর্তমান ভারত-নেপাল সীমান্ত স্থির হয়, যা ভারতের স্বাধীনতা পরবর্তীকালে আন্তর্জাতিকভাবে স্থাপিত হয়।  মূখ্য স্থলসীমান্ত বন্দর তৃতীয় বিশ্বের রাষ্ট্রগুলির ক্ষেত্রে মূখ্য স্থলসীমান্ত বন্দরের মাধ্যমে পণ্য বিপণন ও অস্থায়ী দেশান্তর হওয়ার প্রক্রিয়া সম্পন্ন হয়৷  ১) পানিটাঙ্কি (মেচী সেতু), দার্জিলিং জেলা, পশ্চিমবঙ্গ, ভারত — কাঁকড়ভিটা, ঝাপা জেলা, প্রদেশ ১, নেপাল  ২) যোগবনী, আরারিয়া জেলা, বিহার, ভারত — বিরাটনগর, মোরঙ জেলা, প্রদেশ ১, নেপাল  ৩) রক্সৌল, পূর্ব চম্পারণ জেলা, বিহার, ভারত — বীরগঞ্জ, পর্সা জেলা, প্রদেশ ২, নেপাল   ৪) সোনৌলি, মহারাজগঞ্জ জেলা, উত্তর প্রদেশ, ভারত — সিদ্ধার্থনগর, রূপন্দেহী জেলা, প্রদেশ নং ৫, নেপাল  ৫) রূপৈদিহা, বাহরাইচ জেলা, উত্তর প্রদেশ, ভারত — নেপালগঞ্জ, বাঁকে জেলা, প্রদেশ নং ৫, নেপাল  ৬) বনবসা, চম্পাবত জেলা, উত্তরাখণ্ড, ভারত — ভীমদত্ত, কাঞ্চনপুর জেলা, সুদূরপশ্চিম প্রদেশ, নেপাল   আন্তঃসীমান্ত রেল লাইন  ভারত ও নেপালের মধ্যে 8টি রেললাইন হয় বিদ্যমান বা সেগুলি নিম্নরূপ নির্মাণ বা পরিকল্পনাধীন রয়েছে (পূর্ব থেকে পশ্চিমে তালিকাভুক্ত):    রাক্সউল-ড্রাইপোর্ট বীরগঞ্জ(নির্মিত)-কাঠমান্ডু লাইন - পরিকল্পনার অধীনে (জোন: পূর্ব মধ্য    বিভাগ: সমসতীপুর)  জয়নগর-বারদিবাস রেললাইন - বেশিরভাগই সম্পূর্ণ, চূড়ান্ত এবং তৃতীয় ধাপ ছাড়া (এপ্রিল 2022 অনুযায়ী):  2022 সালের এপ্রিল পর্যন্ত মোট 68 কিলোমিটারের মধ্যে 52 কিমি সম্পূর্ণ এবং অবশিষ্টাংশ ভূমি অধিগ্রহণের অপেক্ষায় রয়েছে।   জোগবানু-বিরাটনগর রেললাইন - বেশিরভাগই সম্পূর্ণ, নির্মাণাধীন অংশ 8 কিমি দীর্ঘ ছাড়া (এপ্রিল 2022 পর্যন্ত):  মোট 18.6 কিমি।   কাকরভিট্টা-নতুন জলপাইগুড়ি রেললাইন - পরিকল্পনাধীন:    পরিকল্পনাধীন    বারহানি-কপিলবস্তু -কাঠমান্ডু লাইন - পরিকল্পনাধীন  নওতানওয়া-ভৈরওয়া লাইন - পরিকল্পনার অধীনে   সীমান্তনিকট রেল লাইন    বাবাগঞ্জ-নেপালগঞ্জ লাইন - সম্পূর্ণ এবং কার্যকরী (অঞ্চল: উত্তর পূর্ব    বিভাগ: লক্ষ্ণৌ )  অপ্রধান বন্দরসমূহ ভারত-নেপাল সীমান্তে বিভাজিকার অনুপস্থিতির কারণে একাধিক স্থানে সরকারী ও বেসরকারী উদ্যোগে সীমান্তবন্দর গড়ে উঠেছে৷ তাদের মধ্যে উল্লেখযোগ্যগুলি হলো-  ১) মিরিক, দার্জিলিং জেলা, পশ্চিমবঙ্গ, ভারত — পশুপতিনগর, ইলাম জেলা, নেপাল  ২) বরিয়া, বিহার, ভারত — গৌরীগঞ্জ, ঝাপা জেলা, নেপাল  ৩) আমগাছি, বিহার, ভারত — রঙ্গোলি, মোরঙ জেলা, নেপাল  ৪) ভীমনগর, বিহার, ভারত — ভাঁটাবাড়ি, সুনসারি জেলা, নেপাল  ৫) মাধোয়াপুর, বিহার, ভারত — জনকপুর, নেপাল  ৬)ভিট্টামোড়, বিহার, ভারত — জলেশ্বর, নেপাল  ৭)শোনবর্ষা, বিহার, ভারত — মালঙ্গোয়া, সর্লাহি জেলা, নেপাল  ৮)বাইরগনিয়া, বিহার, ভারত — গৌড়, রৌতহাট, নেপাল  ৯)ভিখনা ঠোরি, পশ্চিম চম্পারণ জেলা, বিহার, ভারত — ঠোরি, পর্সা জেলা, নেপাল  ১০)বরহ্নি, উত্তর প্রদেশ, ভারত — কৃষ্ণনগর, নেপাল  ১১)তুলসীপুর, বলরামপুর জেলা, উত্তর প্রদেশ — কৈলাবাস, নেপাল  ১২)তাল বাঘাউড়া, উত্তর প্রদেশ, ভারত — লক্ষ্মণপুর, নেপাল  ১৩) মুর্ঠিয়া, উত্তর প্রদেশ, ভারত — গুলারিয়া, বর্দিয়া, নেপাল  ১৪) দুধোয়া জাতীয় উদ্যান, উত্তর প্রদেশ, ভারত — ধানগাড়ি, নেপাল সীমান্ত নিরাপত্তা ভারত-নেপাল সীমান্ত তুলনামূলকভাবে শান্তিপূর্ণ৷ যেহেতু ভারতীয় ও নেপালবাসীদের একে অপরের দেশে যাতায়াত করতে কোনো নিষ্ক্রমপত্র(পাসপোর্ট) বা প্রবাসাজ্ঞার(ভিসা) প্রয়োজন হয় না তাই প্রত্যহ গড়ে সহস্রাধিক পর্যটক ও আগন্তুক পর্যটনসহ প্রাত্যহিক প্রয়োজনে এই সীমান্ত পারাপার করে থাকেন৷  সীমানার ভারতের দিক স্থানীয় পুলিশি সহায়তায় সশস্ত্র সীমা বলের দ্বারা নিয়ন্ত্রিত হয় এবং একই ভাবে নেপালের দিক নেপাল সশস্ত্র প্রহরী বল দ্বারা নিয়ন্ত্রিত হয়৷ অনেকক্ষেত্রে দুই দেশের সীমান্তরক্ষীদের যুগ্মপ্রহরা দিতে দেখা যায়৷  সংলগ্ন প্রদেশগুলির প্রতি জেলার জেলাশাসক ও পুলিশ প্রতিবছর একাধিকবার আলোচনাসভা করে থাকেন৷ যুগ্মপ্রহরা, সীমান্ত সুরক্ষা,বৈদেশিক সম্পর্ক প্রভৃৃতি উক্ত আলোচনাসভার আলোচ্য বিষয় হিসাবে তুলে ধরা হয়৷ উভয় দেশের নগরপালক/মহানাগরিক, মহকুমাশাসক, জেলাশাসক, সমাহর্তা, স্থানীয় উপস্থাপকরা এই আলোচনায় নিজেদের অভিমত রাখেন৷  সীমানা বিতর্ক নেপাল ও ভারত উভয়ে দাবীকৃৃত কিছু বিতর্কিত অমিমাংসিত অঞ্চল রয়েছে৷ উত্তর পশ্চিম দিকে ভারত-চিন-নেপাল সীমান্তে অবস্থিত কালাপানি বিতর্কিত অঞ্চল তার মধ্যে একটি৷ এটি প্রায় ৪০০ বর্গকিলোমিটার বিস্তৃত, যা এখন উত্তরাখণ্ডের পিথোরাগড় জেলার অঞ্চল হিসাবে শাসিত হয়৷ অপরটি হলো দক্ষিণ নেপালে অবস্থিত ১৪০ বর্গকিলোমিটার বিস্তৃত সুস্তা, যা বর্তমানে নেপালের পরাসী জেলার একটি অঞ্চল হিসাবে পরিগণিত হয়৷  অবরোধ  নেপাল ও ভারতের মধ্যে ঘটিত স্বাধীনতা পরবর্তী অবরোধগুলি নিম্নরূপ-   নেপাল অবরোধ ২০১৫: ৫ই আশ্বিন ১৪২২ বঙ্গাব্দে (২৩শে সেপ্টেম্বর ২০১৫ খ্রিষ্টাব্দ) ঘটিত অর্থনৈতিক ও বদান্য অবরোধের ফল নেপালের অর্থনীতি তৎকালীন বড়ো ক্ষতির সম্মুখীন হয়৷  ১৩৯৪ বঙ্গাব্দের (১৯৮৭ খ্রিষ্টাব্দ) নেপাল অবরোধ  তথ্যসূত্র  বিষয়শ্রেণী:ভারতের সীমান্ত বিষয়শ্রেণী:নেপালের সীমান্ত বিষয়শ্রেণী:ভারত–নেপাল সীমান্ত বিষয়শ্রেণী:আন্তর্জাতিক সীমান্ত